CELEX: 62010TN0068
Language: el
Date: 2010-02-15 00:00:00
Title: Υπόθεση T-68/10: Προσφυγή της 15ης Φεβρουαρίου 2010 — Sphere Time κατά ΓΕΕΑ — Punch (ρολόγια)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/60
            
         Προσφυγή της 15ης Φεβρουαρίου 2010 — Sphere Time κατά ΓΕΕΑ — Punch (ρολόγια)
   (Υπόθεση T-68/10)
   2010/C 100/89
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Sphere Time société anonyme (Windhof, Λουξεμβούργο) (εκπρόσωπος: C. Jäger, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Punch, société par actions simplifiée (Νίκαια, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 2ας Δεκεμβρίου 2009, στην υπόθεση R 1130/2008-3 και να υποχρεώσει το καθού να αναγνωρίσει την εγκυρότητα του προσβαλλόμενου καταχωρισμένου κοινοτικού σχεδίου· και
            
         
               —
            
            
               να καταδικάσει το καθού στα δικαστικά έξοδα της παρούσας δίκης και να ορίσει ότι η αντίδικος ενώπιον του τμήματος προσφυγών φέρει τα δικαστικά έξοδα της προσφεύγουσας κατά τη διαδικασία ενώπιον του τμήματος ακυρώσεως και ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σχέδιο του οποίου ζητείται να κηρυχθεί η ακυρότητα: καταχωρισμένο σχέδιο για «ρολόγια»
   
      Δικαιούχος του κοινοτικού σχεδίου: η προσφεύγουσα
   
      Αιτούσα την κήρυξη της ακυρότητας του κοινοτικού σχεδίου: η αντίδικος ενώπιον του τμήματος προσφυγών
   
      Απόφαση του τμήματος ακυρώσεως: κήρυξη της ακυρότητας του προσβαλλόμενου κοινοτικού σχεδίου
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: Παράβαση των άρθρων 4, 5 και 6 του κανονισμού 6/2002 του Συμβουλίου, καθόσον το τμήμα προσφυγών έκρινε εσφαλμένως ότι το προσβαλλόμενο σχέδιο δεν έχει ατομικό χαρακτήρα και δεν είναι νέο· παράβαση του άρθρου 61, παράγραφος 2, του κανονισμού 6/2002 του Συμβουλίου, καθόσον το τμήμα προσφυγών δεν εκτίμησε ορθώς τα επιχειρήματα της προσφεύγουσας και τα αποδεικτικά στοιχεία που αυτή προσκόμισε κατά τη διάρκεια της διαδικασίας, ερμήνευσε εσφαλμένα την ελευθερία του σχεδιαστή και στήριξε την απόφασή του σε εσφαλμένη εκτίμηση, με αποτέλεσμα την κατάχρηση εξουσίας.